READ ALSO: అందుకే ఆ కులం ట్వీట్ డిలీట్ చేశానంటున్న లావణ్య త్రిపాఠి
తెలుగు, తమిళం, కన్నడ భాషల్లోనూ విడుదల చేయనున్నట్లు ప్రకటించింది. తెలుగు వెర్షన్ బాధ్యతలను సురేశ్ ప్రొడక్షన్స్ తీసుకుంది. సగానికి పైగా సినిమా షూటింగ్ పూర్తైంది. 2010లో ‘దబాంగ్’ సినిమా విడుదలై బ్లాక్ బస్టర్ విజయాన్ని అందుకుంది. ఆ తర్వాత సీక్వెల్‌గా వచ్చిన ‘దబాంగ్ 2’ కూడా మంచి విజయం సాధించింది. డిసెంబర్ 20న ‘దబాంగ్ 3’ సినిమా ప్రేక్షకుల ముందుకు రానుంది. ఈ సినిమాతో పాటు సల్మాన్ ‘కిక్ 2’, ‘ఇన్‌షా అల్లా’ సినిమాలతోనూ బిజీగా ఉన్నారు. అయితే సంజయ్ లీలా భన్సాలీతో కలిసి చేయాల్సిన ‘ఇన్‌షా అల్లా’ సినిమా కొన్ని కారణాల వల్ల ఆగిపోయింది. దాంతో దబాంగ్ 3 సినిమాను వచ్చే ఏడాది రంజాన్‌కు విడుదల చేయాలని సల్మాన్ యోచిస్తున్నారట.
సల్మాన్, ఆలియా భట్ జంటగా నటించాల్సిన ‘ఇన్‌షా అల్లా’ సినిమాను వచ్చే ఏడాది రంజాన్‌కు ప్రేక్షకుల ముందుకు తీసుకురావాల్సి ఉంది. కానీ ఏవో కారణాల వల్ల సినిమా ఆగిపోయింది. అప్పుడు సల్మాన్ ఓ ట్వీట్ చేస్తూ.. ‘నా గురించి అంతగా ఆలోచించకండి. మీ మనసులోకే కాదు రంజాన్‌కు కూడా వస్తాను’ అని పేర్కొన్నారు. మరోపక్క సల్మాన్ చేయాల్సిన ‘కిక్ 2’ సినిమా కూడా ఇప్పట్లో విడుదలయ్యేలా లేదు. ప్రీ ప్రొడక్షన్ పనులు ఇంకా మొదలుకాలేదు. దాంతో వచ్చే ఏడాది సినిమాను విడుదల చేసే అవకాశం లేదని నిర్మాత సాజిద్ నడియాడ్‌వాలా ప్రకటించారు. ఇక సల్మాన్ చేతిలో మిగిలుంది దబాంగ్ 3 మాత్రమే. అందుకే సినిమాను వచ్చే ఏడాది రంజాన్‌కు విడుదల చేయాలని ప్రభుదేవాతో చెప్పినట్లు బాలీవుడ్ వర్గాల సమాచారం. దీని గురించి ప్రభుదేవా కూడా ఆలోచిస్తున్నారట.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.